VYHODNOTENIE PRIPOMIENKOVÉHO KONANIA

Listami číslo 685 - M/2001 zo dňa 18. júna 2001 a č. 424/300/2001 zo dňa 15. júna 2001 bol návrh Rozvojového programu priorít verejných prác na roky 2002 - 2004 (ďalej len "RPPVP 2002-2004") predložený ministerstvám, ostatným ústredným orgánom štátnej správy SR a krajským úradom na medzirezortné pripomienkové konanie.
Okrem týchto správcov rozpočtových kapitol boli listom generálneho riaditeľa sekcie regionálnej politiky MVRR SR č. 1365/600/2001 zo dňa 19. júna 2001 požiadaní o vyjadrenie aj predseda Združenia miest a obcí Slovenska a prezidenti Asociácie zamestnávateľských zväzov a združení SR, Konfederácie odborových zväzov SR, Združenia stavebných podnikateľov Slovenska, Asociácie súkromných stavebných podnikateľov Slovenska a Združenia podnikateľov Slovenska.    
Porada ekonomických ministrov prijala dňa 9. júla 2001 pri prerokovaní návrhu RPPVP 2002-2004 doporučenie preveriť reálnosť verejných prác v programe. Preverenie sa uskutočnilo na konferenčnom prerokovaní materiálu dňa 19. júla 2001. Závery z tohto rokovania sú zahrnuté do priloženého vyhodnotenia pripomienkového konania.

Oznámenie, že k materiálu nemajú pripomienky, zaslali tieto ministerstvá, ďalšie ústredné orgány štátnej správy a krajské úrady:

Kancelária prezidenta Slovenskej republiky,
Kancelária Národnej rady Slovenskej republiky,
Ministerstvo zahraničných vecí Slovenskej republiky,
Ministerstvo pre správu a privatizáciu národného majetku Slovenskej republiky, Ministerstvo hospodárstva Slovenskej republiky,
Ministerstvo obrany Slovenskej republiky,
Ministerstvo vnútra Slovenskej republiky,
Ministerstvo spravodlivosti Slovenskej republiky,
Úrad jadrového dozoru Slovenskej republiky,
Úrad geodézie, kartografie a katastra Slovenskej republiky,
Protimonopolný úrad Slovenskej republiky,
Úrad priemyslového vlastníctva Slovenskej republiky,
Štatistický úrad Slovenskej republiky,
Správa štátnych hmotných rezerv Slovenskej republiky,
Úrad pre verejné obstarávanie Slovenskej republiky,
Generálna prokuratúra Slovenskej republiky,
Národná banka Slovenska,
Fond národného majetku Slovenskej republiky,
Najvyšší kontrolný úrad Slovenskej republiky,
Najvyšší súd Slovenskej republiky,
Úrad predsedníctva SAV,
Ústavný súd Slovenskej republiky,
Krajský úrad v Bratislave,
Slovenská informačná služba.
Pripomienky k materiálu uplatnili:

Úrad vlády Slovenskej republiky, listom č. 707/01 - KVÚ zo dňa 28. júna 2001

Napriek vzájomnému odsúhlaseniu RPPVP 2002-2004 sme zistili, že z našich požiadaviek je v zozname verejných prác pre štátnu správu začínajúcich v roku 2002 uvedená len Rekonštrukcia apartmánu č. 2 Účelového zariadenia ÚV SR hotel Bôrik v objeme 40,0 mil. Sk. Žiada-me Vás o prehodnotenie tejto situ-ácie a opätovné zaradenie nami požadovaných prioritných verej-ných prác do návrhu RPPVP 2002-2004.
	Po vzájomnej konzultácii sa dohodlo, že do návrhu RPPVP 2002-2004 sa zaradí iba uvedená verejná práca Rekonštrukcia apartmánu č. 2 Účelového zariadenia ÚV SR hotel Bôrik v objeme 40,0 mil. Sk.	

Ministerstvo financií Slovenskej republiky, listom č. 3228/2001 - KM zo dňa 
3. júla 2001 a listom č. 31297/2001-891001 zo dňa 18. júla 2001

Odvoláva sa na list MF SR č. 2666/2001 - KM zo dňa 5. 6. 2001 s prílohou, kde sú aktualizované údaje RPPVP 2002-2004 za kapitolu Ministerstva financií SR. Zmena, ktorá nie je zapracovaná v predloženom materiáli, sa týka zvýšenia počtu prioritných stavieb z 10 na 16 a z toho vyplývajúceho nárastu finančných potrieb. Poža-dovanú zmenu žiada  zapracovať do návrhu RPPVP 2002-2004. 	Berie sa na vedomie. 
Z uvedeného počtu 16 stavieb iba 11 spĺňa ustanovenia § 8, ods. a) zákona 254/1998 na zaradenie do návrhu RPPVP 2002-2004 (cena verejnej práce), ostatných 5 bude zaradených do Súhrnného programu verejných prác na roky 2002-2004. Z 11 verejných prác je 9 pôvodne navrhnutých a 2 sú novonavrhované. Úpravy týchto verejných prác sú uvedené nižšie. 

	
Novostavba daňového úradu Prievidza - zvýšiť  objem predpo-kladaných nákladov z 99,5 na 99,8 mil. Sk a upraviť financovanie v jednotlivých rokoch.
	Akceptuje sa, financovanie bolo upravené.	
Výstavba cestného hraničného prechodu Skalica - zvýšiť  objem predpokladaných nákladov z 95,0 na 199,5 mil. Sk a upraviť financovanie v jednotlivých rokoch.
	Akceptuje sa, upravené. 
	
Výstavba cestného hraničného prechodu Horné Sŕnie - zvýšiť celkový objem predpokladaných nákladov z 50,0 na 60,0 mil. Sk a posunúť začiatok realizácie z roku 2003 na rok 2002. 
	Akceptuje sa, upravené.	
Výstavba cestného hraničného prechodu Palota - posunúť  začiatok financovania z roku 2003 na rok 2002.	Akceptuje sa, upravené.	
Výstavba cestného hraničného prechodu Čierna n/Tisou - upraviť  financovanie v jednotlivých rokoch.
	Akceptuje sa, upravené.	
Výstavba cestného hraničného prechodu Kurov - zvýšiť celkový objem predpokladaných nákladov zo 74,8 na 80,0 mil. Sk a upraviť financovanie v jednotlivých rokoch.
	Akceptuje sa, upravené.	
Výstavba haly cestného hraničné-ho prechodu Milhosť - posunúť začatie realizácie z roku 2002 na rok 2004 a zvýšiť objem predpokla-dných nákladov z 30,0 na 100,0 mil. Sk.  
	Akceptuje sa, upravené.	
Novostavbu daňového úradu Martin - zaradiť do návrhu RPPVP 2002-2004 s objemom predpo-kladaných nákladov 80,0 mil. Sk a začatím realizácie v roku 2002.
	Akceptuje sa, zaradené.	
Verejné práce Rekonštrukcia fasá-dy Ústredného daňového riaditeľ-stva Banská Bystrica a Rekon-štrukcia fasády pobočky Ústred-ného daňového riaditeľstva v Koši-ciach.
 	Predmetné stavby sú opravami, neprispievajú k rozvoju rezortu a ako také nespĺňajú kritériá § 8 zákona č. 254/1998 Z. z. o verejných prácach. Z návrhu RPPVP 2002-2004 boli vyradené. 	

Ministerstvo práce, sociálnych vecí a rodiny Slovenskej republiky, listom           č. 1951/01-III/11 zo dňa 28. júna 2001

Žiada zaradiť do návrhu RPPVP 2002 - 2004 verejnú prácu   Rekonštrukcia obvodového plášťa a výmena okien v komplexe budov      v správe MPSVR SR na Špitálskej ulici č. 4 - 8 v Bratislave. 	Akceptuje sa, zaradené.	

Ministerstvo dopravy, pôšt a telekomunikácií Slovenskej republiky, listom          č. 1102/M - 2001 zo dňa 29. júna 2001 

Nemá voči návrhu RPPVP 2002 -2004 námietky, počet novozačína-ných verejných prác v rezorte MDPT SR upresní po rokovaní  vlády SR.
	Akceptuje sa. 	
Listom ministra MDPT SR č. 1281/M-2001 zo dňa 23. júla 2001 boli uplatnené ďalšie pripomienky 
k materiálu.  	Pripomienky sú akceptované a zapracované do materiálu.	

Ministerstvo pôdohospodárstva Slovenskej republiky, listom č. 1969/2001-100
zo dňa 29. júna 2001

Na základe rozhodnutia Európskej komisie po podpísaní finančného memoranda žiada doplniť predlo-žený návrh RPPVP 2002-2004 o verejnú prácu ČOV Banská Bystrica s predpokladaným zača-tím v roku 2002.
	Akceptuje sa, doplnené do prílohy č. 3.	
Žiada posunúť začatie výstavby     z roku 2002 na 2003 verejných prác: Vodovodné systémy Málinec,       III. stavba, Prepojenie vodovodu Senica - Holíč, Rozšírenie vodovodu Slovenské Nové Mesto.        Pri verejných prácach: Prívod vody DN 500, Záhorská Bystrica a Záhorský skupinový vodovod - prívod vody z Bratislavy upraviť finančné objemy.	Akceptuje sa.	

Ministerstvo zdravotníctva Slovenskej republiky, listom č. SOČ -3399/2001/Prav SE-3448/2001/OŠR/Sch zo dňa 29. júna 2001 a listom č. M-2810/2001/SE-3270/Sch zo dňa 22. júna 2001

Uvádza, že dve zdravotnícke akcie, zaradené do návrhu RPPVP 2002 - 2004, nemajú názvy v súla-de s podkladmi, ktoré MZ SR predložilo v období príprav rezort-ného rozvojového programu na uvedené roky.

	Berie sa na vedomie. Nakoľko názvy verejných prác, predložených MZ SR, svojou dĺžkou nezodpovedali možnostiam počítačového programu MVRR SR, boli použité skrátené názvy.	
Požaduje na str. 5 dôvodovej správy upraviť druhý odsek verejných prác pre zdravotníctvo.
	Akceptuje sa. 	
Z materiálu nedokáže jednoznačne posúdiť ale upozorňuje, že v spolu-práci s MF SR rezort zdravotníctva SR pripravuje Projekty navrhované na financovanie z úveru so záru-kou štátu od Rozvojovej banky Ra-dy Európy vo výške 1,832 mld. Sk. Ide o financie, ktoré sa v pozitív-nom prípade použijú na dofinanco-vanie dvoch zdravotníckych stavieb.
	Berie sa na vedomie. V prípade použitia úveru so zárukou štátu na novozačínané verejné práce je potrebné, aby MZ SR ich zaradilo       do svojho Rezortného rozvojového programu verejných prác.	
Nadväzuje na uznesenie vlády SR č. 578 zo 20. júna 2001, ktoré sa týka dobudovania 13 koncových zdravotníckych pracovísk v SR. Vzhľadom na to, že plne rešpektu-je zákon č. 254/1998 Z. z. o ve-rejných prácach, žiada o doda-točné zaradenie tejto úlohy ako en bloc do RPPVP 2002-2004. 	Zákon č. 254/1998 Z. z. o verejných prácach stanovuje podmienky pre zaradenie konkrétnej verejnej práce do návrhu RPPVP, zaradenie viacerých verejných prác formou "en bloc" nie je prípustné. Konkrétne návrhy verejných prác musí MZ SR predložiť v predpísaných for-mulároch podľa vykonávacej vyhlášky MVRR SR č. 392/1998 Z. z., ktorou sa vykonáva zákon o verejných prácach a MVRR SR ich posúdi pri tvorbe návrhu RPPVP 2203-2005. 	

Ministerstvo kultúry Slovenskej republiky, listom č. MK - 1306/2001 - 1 zo dňa 26. júna 2001

Žiada zaradiť verejnú prácu Modernizácia a prestavba budovy SFÚ Bratislava do návrhu RPPVP 2002 - 2004.	Je to požiadavka naviac a podľa podkladov, predložených na konferenčnom rokovaní, ide o nadstavbu budovy. Verejná práca bude zaradená do návrhu RPPVP 2002-2004.	

Ministerstvo školstva Slovenskej republiky, listom č. 260/2001-3 zo dňa 
17. júla 2001

Žiada zaradiť verejnú prácu Re-konštrukcia budovy Právnickej fakulty Trnavskej univerzity do ná- vrhu RPPVP 2002 - 2004. Na uve-denú verejnú prácu MŠ SR vyčle-nilo v roku 2001 2,4 mil. Sk na vy-pracovanie projektovej dokumentá-cie s tým, že rekonštrukčné práce na objekte budú začaté v roku 2002 v objeme 5,0 mil. Sk.	Požiadavka bola vznesená v písomnom stanovisku MŠ SR, predloženom na konferenčnom rokovaní dňa 19. júla 2001. Je to požiadavka naviac a bude riešená v príprave návrhu RPPVP 2003 -2005. 	

Ministerstvo životného prostredia Slovenskej republiky, listom č. 1373/2001-min. 
zo dňa 2. júla 2001 

K str. 4 dôvodovej správy navrhuje, aby do zoznamu verejných prác boli zahrnuté všetky projekty ISPA, ktorých spolufinancovanie zo ŠR sa  predpokladá prostredníctvom VPS. Zoznam odporúča každý rok obnovovať, nakoľko dnes nie je možné predpokladať, ktoré projekty ISPA budú schválené        v rokoch 2003 a ďalej.
	Akceptuje sa.	
Navrhuje, aby v súlade s Koncep-ciou vodohospodárskej politiky SR boli do návrhu RPPVP 2002 - 2004 zaradené aj projekty "Zásobovanie pitnou vodou južnej časti okresu V. Krtíš" a "Pitná voda a odkanali-zovanie juhovýchodu Zemplína" so začiatkom realizácie v roku 2003, ktorých financovanie sa predpo-kladá z fondu ISPA.
	Berie sa na vedomie. Požiadavka na zaradenie uvedených verejných prác nebola uplatnená pri tvorbe návrhu RPPVP 2002-2004. Z dôvodu, že predpokladaný začiatok realizácie je v roku 2003, uvedenú požiadavku je potrebné uplatniť na MVRR SR pri zostavovaní Rozvojového pro-gramu priorít verejných prác na roky 2003 - 2005.	
Na str. 9 nie je jasná formulácia vety Finančné prostriedky predsta-vujú pri čerpaní pomoci z pred-vstupových fondov EÚ (ISPA, SA-PARD) finančný podiel štátu pri realizovaní verejných prác. Orien-tácia prostriedkov EÚ z fondu ISPA nie je daná na základe cieľov Ná-rodného programu (zrejme malo MŽP SR na mysli plán) regio-nálneho rozvoja, ale Národnej stra-tégie ISPA pre životné prostredie. ISPA je vlastne prípravou na Kohézny fond, ktorý má celoná-rodnú pôsobnosť. V tomto zmysle odporúčame zmeniť celý text.
	Národná stratégia ISPA pre životné prostredie nemôže byť v rozpore s Národným plánom regionálneho rozvoja SR, schváleným uznesením vlády 240/2001. Naopak musí slúžiť na podporu jeho cieľov a vychádzať                   z NPRR SR.	
Ďalej nie je jasné, odkiaľ sú sumy   v tabuľke, dotýkajúce sa pro-striedkov z fondu ISPA. Tieto sumy je potrebné zosúladiť s pripravo-vaným programovým rozpočtom pre program ISPA  na MŽP SR.
	Po definitívnom znení pripravovaného programového rozpočtu ISPA je možné ho zohľadniť pri tvorbe RPPVP 2003 - 2005.	
Do návrhu RPPVP 2002 - 2004    na str. 11 navrhuje zaradiť všetky projekty ISPA, kde sa navrhuje spolufinancovanie s VPS. K prílohe č. 3 uvádza, že by tam mali byť všetky projekty, ktoré už dostali podporu z fondu ISPA alebo sa     o ňu uchádzajú. 	Požiadavka bude akceptovaná pri tvorbe RPPVP 2003 - 2005.
	
Verejná práca Kanalizácia obce Bolešov nie je registrovaná ako projekt ISPA. Odporúčame z  po-známky vypustiť slovo "ISPA".
	Verejná práca bola z programu vyradená, nakoľko nespĺňa kritériá programu ISPA.	
Do prílohy č. 3 navrhujeme zaradiť aj projekt Rekonštrukcia ČOV Komárno, ktorý už získal podporu z fondu ISPA a mal by tak byť vedený.
	Akceptuje sa.	

Krajský úrad v Trnave, listom č. 2001/07453 zo dňa 28. júna 2001

Žiada opätovne zaradiť do návrhu RPPVP 2002 -2004 nasledovné prioritné stavby a to Gymnázium    v Trnave a ČOV + kanalizácia       v Topoľníkoch.
	Požiadavka KÚ v Trnave nie je v súlade              so zákonom č. 254/1998 Z. z. o verejných prácach. Pri Gymnáziu Trnava ide o nezabez-pečenie finančných zdrojov, chýba súhlas MF SR k financovaniu (začatiu). Pri verejnej práci ČOV + kanalizácia Topoľníky ide o požiadavku financovania stavby obce zo štátneho rozpočtu.
	
Žiada opätovne prehodnotiť a zaradiť do návrhu RPPVP 2002 -2004 verejnú prácu Cesta I/51, severný obchvat Trnavy. Táto ve-rejná práca má vykonanú štátnu expertízu a v súčasnosti prebieha pre tento stavebný zámer zisťo-vacie konanie v zmysle zákona NR SR č. 391/2000 Z. z., ktorým sa mení a dopĺňa zákon NR SR č.127/1994 Z. z. o posudzovaní vplyvov na životné prostredie. Ich cieľom je, aby táto stavba bola zaradená do RPPVP 2002 - 2004 na rok 2003.

	Uvedenú verejnú prácu nemá MDPT SR           vo svojom rezortnom rozvojovom programe verejných prác na rok 2003.
	
Upozorňuje na stavby, ktoré budú aj pre ďalšie obdobie prioritné a aktuálne na zaradenie po roku 2004.
	Berie sa na vedomie.	
Žiada opraviť nesprávny názov verejnej práce Výstavba študent-ského domova Technickej univer-zity na správny Výstavba štu-dentského domova Trnavskej univerzity a posunúť začiatok výstavby tejto priority na rok 2002.	Oprava názvu vykonaná. Možnosť posunutia začatia verejnej práce bola posúdená, ale s prihliadnutím na zabezpečenie jej financovania, je ponechaná na začatie v roku 2003.	

Krajský úrad v Nitre, listom č. 2001/027013 zo dňa 27. júna 2001

Žiada doplniť predložený návrh RPPVP 2002 - 2004 o nasledovné verejné práce: Rekonštrukcia Domova sociálnych služieb Horné Obdokovce so začatím v roku 2002 s celkovým objemom 40,0 mil. Sk (týka sa zmeny objektu oproti pôvodnému návrhu DSS Maňa, ktorý sa vypúšťa), Re-konštrukcia divadla Nitra so zača-tím v roku 2003, s celkovým objemom predpokladaných nákla-dov  35,0 mil. Sk, Rekonštrukcia divadla Komárno so začatím v roku 2003 s celkovým objemom nákla-dov 32,0 mil. Sk.
	Dňa 19. júla 2001 na konferenčnom rokovaní k návrhu RPPVP 2002-2004 zástupca KÚ v Nitre  stiahol požiadavku zaradenia verejnej práce Rekonštrukcia Domova sociálnych služieb.
Verejné práce Rekonštrukcia divadla v Nitre a Rekonštrukcia divadla v Komárne nemôžu byť zaradené do návrhu RPPVP 2002 - 2004, nakoľ-ko nespĺňajú ustanovenie § 8, ods. a)  zákona č. 254/1998 Z. z. o verejných prácach.

Z dôvodu vyradenia niektorých stavieb kanalizácií a ČOV Ni-triansky kraj prichádza o značné verejné investície. Keďže ani ostat-né rezorty nerealizujú v našom kraji významné investičné akcie, je podiel finančných prostriedkov Nitrianskeho kraja zo štátneho rozpočtu resp. zo štátnych fondov iba 5 % v rámci Slovenska.	Návrh RPPVP 2002 - 2004 rešpektuje uznesenie vlády 923/1999, ktorým boli vymedzené tri prioritné regióny a to Slovensko - východ, Slovensko - severozápad a Slovensko - juhozápad.	

Krajský úrad v Trenčíne, listom č. A2001/1334-20  zo dňa 28. júna 2001

V zmysle rozpísaných východísk štátneho rozpočtu na rok 2002    pre KÚ v Trenčíne žiada posunúť realizáciu verejnej práce Rekon-štrukcia administratívnej budovy štátnych orgánov v Považskej Bystrici z roku 2002 na rok 2003. 	Akceptuje sa.	

Krajský úrad v Žiline, listom č. 01/0405-002 zo dňa 3. júla 2001

K predmetnému materiálu za stavby v našej kompetencii nemá pripomienky a pripomína, že financovanie stavby Rekonštrukcia Národného domu v Martine sa predpokladá z výťažkov lotérií.	Berie sa na vedomie.	

Krajský úrad v Banskej Bystrici, listom č. 2001/034295-002 zo dňa 29. júna 2001

Nemá pripomienky ale doporučuje, aby do Rozvojového programu boli zavedené aspoň také stavby, ktoré riešia zásobovanie obyvateľov pit-nou vodou, plynofikáciou regiónu a zlepšenie životného prostredia 
navrhované na zaradenie z jednot-livých obcí. 	Berie sa na vedomie. Keďže uvádzané stavby patria do skupiny pripravovaných štátnymi podnikmi do privatizácie a ich realizácia a financovanie prejdú na podnikateľské spoločnosti, nie je možné ich financovať zo štátneho rozpočtu

Krajský úrad v Prešove, listom č. 2001/06394-002 zo dňa 29. júna 2001
Konštatuje, že vo svojom návrhu predkladal i návrhy obcí, získané cestou okresných úradov. Tieto v návrhu RPPVP 2002 - 2004 postráda.	Berie sa na vedomie. Návrhy na realizáciu stavieb do majetku obcí nie je možné financovať zo štátneho rozpočtu. Predložené návrhy obcí prostredníctvom Rozvojového programu verejných prác kraja nie sú v súlade                    s ustanoveniami o zostavovaní programov podľa zákona o verejných prácach.
	
Napriek uzneseniu vlády SR, kto-rým sa stanovili prioritné regióny, pri zostavovaní návrhu RPPVP to-to nie je cítiť. Práve naopak, uve-dený dokument len potvrdzuje ďal-šie zvyšovanie medziregionálnych rozdielov v SR.	Berie sa na vedomie. Rozdelenie objemov kapitálových výdavkov štátneho rozpočtu (vrátane štátnych fondov)    na začínané verejné práce do jednotlivých regiónov Slovenska je zdokumentované v dôvodovej správe návrhu RPPVP 2002 - 2004, v tabuľke na str. 10.	

Krajský úrad v Košiciach, listom č. 2001/006494 zo dňa 29. júna 2001

Namieta zaradenie verejných prác Telocvičňa a bazén - 2. etapa, Luník IX. a Polyfunkčný objekt Luník IX., ktorých predkladateľom je Okresný úrad Košice II. 	Listom zo dňa 15. marca 2001 značky 2001/00693 KÚ v Košiciach zaslal rozvojový program verejných prác svojho kraja na roky 2002 - 2004, v ktorom navrhoval zaradiť 349 verejných prác, z toho prioritných 41. Prioritné rozvojové verejné práce predstavovali objem      9 452,4 mil. Sk, pričom predikcia kapitálových výdavkov pre Krajský úrad v Košiciach predstavuje čiastku 260 mil. Sk. Listom             zo 14. 5. 2001 Krajský úrad v Košiciach ďalej navrhoval zaradiť verejnú prácu Geotermálny komplex združenia obcí s finančným objemom cca 6 mld. Sk a Rekonštrukciu múzea                 s objemom 120 mil. Sk. V priorite školské stavby Krajský úrad v Košiciach navrhoval na prvom mieste verejnú prácu Telocvičňa a bazén -       II. etapa, Košice Luník IX a v priorite Stavby     na poskytovanie sociálnych služieb verejnú prácu Polyfunkčný objekt - Košice Luník IX tak isto na prvom mieste. MVRR SR zohľadnilo priority uvedených dvoch stavieb. Pri ostatných stavbách išlo o stavby v majetku obcí, ktoré nie je možné financovať zo štátneho rozpočtu a rekonštrukcie budov, ktoré nemajú charakter rozvojovej verejnej práce.
	
Informuje, že vyčlenené finančné prostriedky zo štátneho rozpočtu nebudú pokrývať ani stavby             v havarijnom stave, preto KÚ v Ko-šiciach nezostávajú finančné pro-striedky na novozačínané verejné práce.
	Berie sa na vedomie.	
Rozvojový program priorít verej-ných prác na roky 2002 - 2004 neobsahuje verejné práce, ktoré KÚ v Košiciach považuje za rozvojové a prioritné.
	MVRR SR zaradilo také verejné práce navrhované KÚ v Košiciach, ktoré za prioritné a rozvojové označil sám KÚ v Košiciach              pri požiadavke na zaradenie do RPPVP        2002 - 2004.	
RPPVP na roky 2002 - 2004 ne-akceptuje požiadavky samospráv a zaradenie medzi prioritné verejné práce stavby na ochranu životného prostredia,  t. j. stavby vodovodov, kanalizácií a ČOV a pritom vyba-venie technickou infraštruktúrou je v našom kraji opätovne najnižšie v rámci celého Slovenska.	Štát financuje verejné práce, ktoré po realizácii zostávajú vo vlastníctve štátu. Stavby obecných vodovodov, kanalizácií a ČOV medzi vyššie uvedené nepatria.

Úrad pre normalizáciu, metrológiu a skúšobníctvo Slovenskej republiky, listom č. 2376/900/2001 zo dňa 29. júna 2001

Žiada zaradiť do návrhu RPPVP 2002 - 2004 dve verejné práce: PET Centrum Bratislava a  Cyklotrónové centrum Bratislava.	Požiadavka nebola vznesená pri tvorbe návrhu RPPVP 2002 - 2004. Smeruje k jeho rozšíreniu. Požiadavku je potrebné uplatniť v postupoch a podľa kritérií v zmysle zákona 254/1998 Z. z. o verejných prácach. Na konferenčnom rokovaní dňa 19. júla 2001 boli zo strany predkladateľa predmetné kritéria akceptované.	
Slovenský rozhlas, listom bez čísla zo dňa 29. júna 2001

Nemá pripomienky, iba si dovoľuje konštatovať, že Slovenský rozhlas nebol zaradený do návrhu RPPVP 2002-2004 napriek stanovisku Slo-venského rozhlasu zo dňa 7. júna 2001 listom zn. ÚES/203/01/Iv. Opätovne zdôrazňuje, tak ako je citované v uvedenom stanovisku, že Slovenský rozhlas zásadne ne-súhlasí s navrhovanou výškou limi-tov na rok 2002, z ktorých vyplýva, že Slovenskému rozhlasu nie je schválený transfer zo štátneho rozpočtu na obnovu majetku štátu, ktorý má v správe. 	Berie sa na vedomie.	

Konfederácia odborových zväzov Slovenskej republiky, listom č. 130/165/Ob     zo dňa 2. júla 2001

Navrhovaný RPPVP 2002 - 2004 považujeme za útlmový, čo nega-tívne ovplyvní zamestnanosť, pri-čom nie je zabezpečený propor-cionálny regionálny rozvoj, nakoľko finančné prostriedky na najbližšie obdobie sú orientované predo-všetkým do regiónu juhozápadné-ho Slovenska.	Rozdelenie objemov kapitálových výdavkov štátneho rozpočtu (vrátane štátnych fondov)      na začínané verejné práce do jednotlivých regiónov Slovenska je zdokumentované              v dôvodovej správe návrhu RPPVP 2002 - 2004, v tabuľke na str. 10.	
Žiadajú návrh RPPVP 2002 - 2004 zosúladiť so schválenou "Koncep-ciou rozvoja diaľnic a rýchlostných ciest" (uzn. vlády SR č. 162/2001) a s "Programom výstavby cestnej siete do roku 2005", nakoľko je s týmito materiálmi v rozpore a ne-zodpovedá potrebám a opodstat-nenosti rozvoja regiónov a zvyšo-vaniu zamestnanosti.	Program vychádza z reálnych možností štátneho rozpočtu, je spracovaný v súlade          s Národným plánom regionálneho rozvoja Slovenska, schváleným uznesením vlády SR     č. 240/2001. 	

Stanoviská  nepredložili:

Tlačová agentúra SR Slovakia,
Slovenská televízia,
Asociácia zamestnávateľských zväzov a združení Slovenskej republiky,
Asociácia súkromných stavebných podnikateľov Slovenska,
Združenie miest a obcí Slovenska,
Zväz stavebných podnikateľov Slovenska,
Združenie podnikateľov Slovenska.